Diari Oficial de la Generalitat Valenciana


Sumari del DOGV 3294, del 27-07-1998 (1998/6157)

RESOLUCIÓ de 8 de juliol de 1998, del sotssecretari per a la Modernització de les Administracions Públiques de la Conselleria d'Economia, Hisenda i Administració Pública, per la qual es modifica la resolució de 12 de maig de 1998, que convocava els cursos del Pla de Formació Contínua dels empleats públics al servei de l'administració de la Generalitat Valenciana per a l'any 1998 (DOGV de 25-5-98).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3294

Data del DOGV
:   27-07-1998

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1998/6157


Data del document
:   08-07-1998

Organisme emissor
:   Conselleria d'Economia, Hisenda i Administració Pública

Tipus de document
:   Resolució

Correcció d'errades

Anàlisi jurídica

RESOLUCIÓ de 8 de juliol de 1998, del sotssecretari per a la Modernització de les Administracions Públiques de la Conselleria d'Economia, Hisenda i Administració Pública, per la qual es modifica la resolució de 12 de maig de 1998, que convocava els cursos del Pla de Formació Contínua dels empleats públics al servei de l'administració de la Generalitat Valenciana per a l'any 1998 (DOGV de 25-5-98). [1998/X6157]
  
D'acord amb les competències reconegudes en el Decret 28/1997, de 26 de febrer, pel qual s'aprova el reglament orgànic i funcional de la Conselleria d'Economia, Hisenda i Administració Pública, resolc:
  
Primer
  
Modificar el Pla de Formació Contínua dirigit al personal pertanyent a l'administració del Consell i als ens i organismes autònoms de la Generalitat Valenciana, publicat en el Diari Oficial de la Generalitat Valenciana de data 25-05-98, que es recull en l'annex III de l'esmentada resolució de 12 de maig, i deixar sense efecte la realització dels cursos següents per raons d'índole tècnica:
  
- 85 Curs: dret tributari i sistema fiscal
  
- 124 Curs sobre competències transferides en matèria tributària a les CCAA. principals novetats
  
- 7012 Seminari sobre l'estatut del contribuent
  
Aquesta modificació ha sigut acordada per la Comissió de Formació constituïda en l'àmbit de la Mesa General de Negociació de la Generalitat Valenciana en sessió de data 26 de juny de 1998.
  
Segon
  
Incloure en el Pla de Formació Contínua dirigit al personal pertanyent a l'administració del Consell i als ens i organismes autònoms de la Generalitat Valenciana i convocat per l'Institut Valencià d'Administració Pública, les següents accions formatives, que es recullen en l'annex I d'aquesta resolució:
  
- 7 La qualitat en els serveis públics
  
- 7004 seminari sobre la contractació administrativa en la administració pública valenciana després de l'entrada en vigor de la nova llei 13/1995
  
- 7011 Seminari: com millorar la gestió de recursos humans en les unitats de treball de l'administració pública
  
- 7015 Seminari sobre dret de les telecomunicacions
  
Tercer
  
Així mateix, i en relació amb els cursos convocats per la Direcció General d'Ordenació i Innovació Educativa i Política Lingüística per al personal docent no universitari, i únicament respecte als cursos que es detallen en l'annex II d'aquesta resolució, ampliar el termini de presentació de sol·licituds fins el 15 de setembre de 1998, d'acord amb el que disposa l'apartat quart de la present resolució.
  
En el cas dels cursos que comencen abans d'aquesta data, el termini de presentació de sol·licituds acabarà el dia anterior de l'inici del curs.
  
Quart. Sol·licituds. Presentació i termini
  
Les persones interessades hauran d'emplenar la seua sol·licitud de cursos d'acord amb el model específic que figura en cadascun dels annexos I i II abans esmentats. Una vegada presentada, la persona interessada ho haurà de comunicar al seu responsable immediat.
  
Les sol·licituds seran presentades directament per les persones interessades, mitjançant fax, correu electrònic o pàgina web d'internet, en les adreces que es detallen a continuació, o en qualsevol de les oficines i formes previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, però en aquest últim cas s'haurà d'indicar clarament l'organisme al qual es dirigeixen:
  
- Respecte dels cursos convocats per l'IVAP (annex I de la present resolució), en la seu de l'IVAP (c/ Museu núm. 3, 46254 València), o en el fax 234328942, o en la pàgina d'internet: http://www.gva.es/globalnet
  
Les sol·licituds podran presentar-se des de l'endemà de la publicació de la present resolució en el Diari Oficial de la Generalitat Valenciana fins el 15 de setembre de 1998.
  
- Respecte dels cursos convocats per la Direcció General d'Ordenació i Innovació Educativa i Política Lingüística (Annex II de la present resolució), en el lloc que s'assenyale en cadascuna de les accions formatives detallades en l'annex esmentat, o en la pàgina d'internet: http://www.gva.es/dgoiepl/formación-profesores
  
Les sol·licituds podran presentar-se des de l'endemà de la publicació de la present resolució en el Diari Oficial de la Generalitat Valenciana fins el 15 de setembre de 1998, excepte en el cas dels cursos que comencen abans d'aquesta data, en els quals el termini de presentació de sol·licituds acabarà el dia anterior al de l'inici del curs.
  
València, 8 de juliol de 1998.- El sotssecretari per a la Modernització de les Administracions Públiques: José Emilio Cervera Cardona.
  
Annex I
  
Pla de formació contínua 1998 administració del consell
  
(Ampliació del termini fins el 15-9-98)
  
- 007 Curs: la qualitat en els serveis públics
  
1. Objectius: Aconseguir un canvi d'actitud sobre la qualitat en els participants, a més de proporcionar-los el coneixement d'una sèrie d'eines per a treballar en termes de qualitat total.
  
2. Continguts:
  
- Introducció a la qualitat en els serveis públics
  
- Sistema de prestació de serveis públics
  
- El canvi cultural
  
- El treball en equip
  
- Els grups de participació
  
- Principis del projecte d'administració per a la qualitat
  
- El projecte de qualitat total
  
- Mesurament de la qualitat
  
3. Dirigit a: Personal al servei de l'administració de la Generalitat Valenciana dels grups A i B.
  
4. Duració: 30 hores.
  
5. Participants: 20 per edició.
  
6. Lloc: Alacant i València
  
7. Dates: Alacant: per determinar
  
València: 21 al 24 de setembre
  
8. Nombre d'edicions: 2
  
9. Impartit per: IVAP
  
- 7011 Seminari: com millorar la gestió de recursos humans en les unitats de treball de l'administració pública.
  
1. Objectius: Millorar la capacitació de responsables d'unitats administratives de la Generalitat Valenciana per a la gestió del personal que tenen al seu càrrec, partint de l'assumpció de les seues responsabilitats com a directius en aquest camp, i en el context de les singularitats pròpies de la Gestió de Recursos Humans en l'àmbit públic.
  
2. Continguts:
  
- Què és la GRH (Gestió de Recursos Humans)?. Quin és el valor que la GRH aporta a les organitzacions- Què significa la "dimensió estratègica" de la GRH-
  
- Quins són els principals components de la GRH i com s'interrelacionen-
  
- Per què la GRH és una funció directiva- Poden els directius influir sobre el comportament de les persones en l'organització-
  
- Quines són les principals singularitats i restriccions de la GRH en les administracions públiques-
  
- Quines són les principals tendències d'innovació i canvi en la GRH en l'àmbit públic- Com es concreta l'orientació a la flexibilitat de les polítiques i pràctiques de personal en experiències significatives-
  
- Com poden els responsables d'unitats de treball millorar la gestió dels RRHH al seu càrrec- Quins aspectes de la GRH haurien d'assumir com a propis-
  
3. Dirigit a: Personal al servei de l'administració de la Generalitat Valenciana dels grups A i B.
  
4. Duració: 15 hores.
  
5. Participants: 30 per edició.
  
6. Lloc: València.
  
7. Dates: 1ª ed.: 30 de novembre i 1 de desembre
  
2ª ed.: 9 i 10 de desembre
  
8. Nombre d'edicions: 2
  
9. Impartit per: IVAP
  
- 7006 Seminari sobre dret de les telecomunicacions
  
1. Objectius: Analitzar detalladament les principals preocupacions que tenen els juristes sobre les telecomunicacions i la informàtica en l'actualitat: el règim jurídic dels serveis, les infraestructures de les xarxes, el marc institucional i constitucional en què es desplega, la seguretat informàtica
  
2. Continguts:
  
Fonaments tècnics de les noves tecnologies de la informació
  
- Introducció: La societat de la informació
  
- Infraestructures, xarxes i serveis de telecomunicacions que pot utilitzar l'administració pública
  
- Elements de la comunicació de dades en les administracions públiques
  
- Suports físics de la transmissió de dades
  
- Xarxes d'ordinadors i connexions amb mainframe
  
- Enllaços X.A.L en les administracions públiques
  
- Serveis avançats de comunicació en les administracions públiques
  
Dret
  
- Antecedents
  
- El dret comunitari
  
- El nou dret de les telecomunicacions
  
- L'administració de les telecomunicacions
  
- Els estatuts jurídics dels operadors i dels usuaris de telecomunicacions. L'administració com a operadora de telecomunicacions i com a usuari final de telecomunicacions
  
- Estatuts dels serveis amb especial referència als serveis gestionats directament per l'administració
  
3. Dirigit a: Personal al servei de l'administració de la Generalitat Valenciana dels grups A i B
  
4. Duració: 20 hores
  
5. Participants: 75
  
6. Lloc: València
  
7. Data: 9, 10 i 11 de desembre
  
8. Nombre d'edicions: 1
  
9. Impartit per l'IVAP
  
- 7004 Seminari sobre la contractació administrativa en l'administració publica valenciana després de l'entrada en vigor de la nova llei 13/95
  
1. Objectius: Analitzar des d'un punt de vista pràctic la problemàtica de la posada em vigor de la nova Llei de Contractes de les Administracions Públiques.
  
2. Continguts:
  
1. Els elements de la contractació administrativa.
  
2. La part general de la Llei de Contractes de les Administracions Públiques.
  
3. Els aspectes econòmics de la contractació administrativa.
  
4. El contracte d'obres.
  
5. Els contractes de gestió de serveis públics.
  
6. Els contractes de subministrament.
  
7. Els contractes de consultoria i assistència, de serveis i de treballs específics i concrets no habituals.
  
3. Dirigit a: Personal al servei de l'administració de la Generalitat Valenciana dels grups A i B.
  
4. Duració: 21 hores.
  
5. Participants: 75
  
6. Lloc: València
  
7. Data: 25, 26 i 27 de novembre
  
8. Nombre d'edicions: 1